ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ডঃ হর্ষ বর্ধন দিল্লিতে ম্যালেরিয়া, ডেঙ্গু এবং চিকুনগুনিয়া প্রতিরোধ ও নিয়ন্ত্রণ সম্পর্কিত উচ্চ পর্যায়ের পর্যালোচনা বৈঠকে সভাপতিত্ব করেন
কোভিড-১৯ জনিত পরিস্থিতি্র প্রেক্ষিতে ভেক্টরবাহিত রোগ প্রতিরোধে উদ্ভাবনী কৌশল, সচেতনতামূলক উদ্যোগ গ্রহনের গুরুত্ব, অধিকসংখ্যক মানুষের অংশগ্রহণ এবং সবার সহযোগিতার ওপর ডঃ হর্ষবর্দ্ধন জোর দিয়েছেন
নতুন দিল্লি, ৫ মে, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধনের সভাপতিত্বে,দিল্লিতে ভেক্টর বর্ন ডিজিজ   প্রতিরোধ ও নিয়ন্ত্রণের প্রস্তুতি পর্যালোচনার জন্য ভিডিও কনফারেন্সিং  এর মাধ্যমে বৈঠক অনুষ্ঠিত হয়।
স্বাস্থ্য ও পরিবার কল্যাণ মন্ত্রকের যুগ্ম-সচিব শ্রীমতি রেখা শুক্লা দিল্লির ডেঙ্গু, চিকুনগুনিয়া এবং ম্যালেরিয়া পরিস্থিতি এবং এই রোগগুলি নিয়ন্ত্রণে পদক্ষেপ গ্রহণের বিষয়গুলি তুলে ধরেন। এই রোগ নিয়ন্ত্রণে রাজ্য সরকার, পৌর প্রতিষ্ঠান, কেন্দ্রীয় ও রাজ্য সরকারী হাসপাতাল, রেল এবং ক্যান্টনমেন্ট বোর্ডের সাথে জড়িত আন্ত-বিভাগীয় সমন্বয়ের ওপর বিশেষ জোর দেওয়া হয়।
কোভিড-১৯ জনিত পরিস্থিতির মোকাবিলার উদ্দেশ্যে যেসব পন্থা পদ্ধতি নেওয়া হচ্ছে, ভেক্টরবাহিত রোধ নিয়ন্ত্রণেও সেরকম পদ্ধতি গ্রহনের ওপর জোর দিয়ে কেন্দ্রীয় স্বাস্থ্যমন্ত্রী রেসিডেন্ট ওয়েলফেয়ার অ্যাসোসিয়েশন , দোকানদার / ব্যবসায়ীদের সংগঠনের মতো সকল উদ্দ্যোক্তাদের সক্রিয় অংশগ্রহণ এবং সহযোগিতার মাধ্যমে জনসচেতনতা গড়ে তোলার আহ্বান জানান।
(ডঃ হর্ষ বর্ধন পরিবেশ পরিচ্ছন্নতার ওপর জোর দিয়েছেন। এলাকায় বা বাড়িতে জল জমতে না দেওয়া,এডিস মশার লার্ভানিধন প্রভৃতি কিছু প্রাথমিক পদক্ষেপ গ্রহন করার কথা বলেন।
ডাঃ হর্ষ বর্ধন আরও বলেন যে ভিবিডি সমস্যাটি বেশ কয়েকবছর ধরে চলছে এবং এই বছরে যখন পুরো দেশ কোভিড -১৯-এর মতো বিশ্বব্যাপী মহামারীর কবলে পড়েছে তখনি এই সমস্যা মাথাচাড়া দিয়ে ওঠার সময় এসেছে। উল্লেখ্য ২০১৫ সালে গোটা দিল্লী ডেঙ্গির কবলে পড়েছিল, প্রায় ১৬ হাজার মানুষ সংক্রমিত হয়েছিলেন এবং ৬০ জনের মৃত্যু হয়েছিল।
স্বাস্থ্যমন্ত্রী আরো বলেন,এর আগে এ ধরনের রোগ প্রতিহত করতে স্কুল পড়ুয়ারা এগিয়ে এসেছিল, জনসচেতনতার প্রচারে তারা বিভিন্নভাবে সহায়তা করেছিল। কিন্তু এবছর কোভিড -১৯ জনিত কারনে শিক্ষা প্রতিষ্ঠানগুলি বন্ধ থাকায় সমাজের বিভিন্ন স্তরের মানুষদের এ ব্যাপারে এগিয়ে আসতে হবে। কোভিড-১৯ এর বিরুদ্ধে লড়াইএর হাতিয়ার হিসেবে পরিচ্ছন্নতা রক্ষার পাশাপাশি ভেক্টর বাহিত রোগ প্রতিহত করতে ও একই দৃষ্টিভঙ্গি গ্রহণের প্রয়জনীয়তা আছে বলে তিনি মত প্রকাশ করেন।
স্বাস্থ্য মন্ত্রী কেন্দ্রীয় সরকারী হাসপাতালগুলির সকল প্রতিনিধিদের এধনের রোগ প্রতিহত করার ক্ষেত্রে অবহেলা না করার জন্য অনুরোধ করেছেন এবং সম্পূর্ণ প্রতিরোধমূলক ব্যবস্থার মাধ্যমেই সফলভাবে এই লড়াই করা সম্ভব বলে তিনি উল্লেখ করেছেন।
জাতীয় রাজধানী অঞ্চলের লেফটেন্যান্ট গভর্নর, শ্রী অনিল বাইজাল ডেঙ্গু, ম্যালেরিয়া এবং চিকুনগুনিয়া প্রতিরোধ ও নিয়ন্ত্রণকে সর্বোচ্চ অগ্রাধিকার দেওয়া হচ্ছে বলে আশ্বাস দেন।
বৈঠকে স্বাস্থ্য ও পরিবার কল্যাণ মন্ত্রকের প্রতিমন্ত্রী শ্রী অশ্বিনী কুমার চৌবে, দিল্লির স্বাস্থ্যমন্ত্রী, শ্রী সত্যেন্দ্র জৈন, কেন্দ্রীয় স্বাস্থ্য সচিব, ভারত সরকারের ডিজিএইচএস, শ্রীমতি প্রীতি সুদান, এনডিএমসির চেয়ারম্যান; দিল্লির তিনটি পৌর কর্পোরেশনের সমস্ত কমিশনার; জিএনসিটিডির স্বাস্থ্য সচিব, দিল্লির সমস্ত জেলার জেলাশাসক, দিল্লির কেন্দ্রীয় সরকারী এবং রাজ্য সরকারী হাসপাতালের প্রধান / মেডিকেল সুপারিন্টেন্ডেন্ট; কেন্দ্রীয় স্বাস্থ্য মন্ত্রক এবং জাতীয় ভেক্টর বর্ন ডিজিজ প্রোগ্রাম  এর শীর্ষস্থানীয় আধিকারিকরা,দিল্লির এনসিটি সরকারের শীর্ষস্থানীয় আধিকারিকরা এবং দিল্লির পৌর কর্পোরেশনের প্রতিনিধি এবং অন্যান্য আধিকারিকরা উপস্থিত ছিলেন।
CG/TG
প্রধানমন্ত্রীরদপ্তর
নাগরিকত্ব সংশোধন আইন, ২০১৯ সম্পর্কে প্রধানমন্ত্রীর গুরুত্বপূর্ণ বার্তা
নয়াদিল্লি, ১৬ ডিসেম্বর, ২০১৯
প্রধানমন্ত্রী শ্রী নরেন্দ্র মোদী দেশবাসীকে আশ্বাস দিয়ে বলেছেন নাগরিকত্ব সংশোধন আইন কোন ধর্মের কোন ভারতীয়কেই প্রভাবিত করবে না। একগুচ্ছ ট্যুইটে তিনি বলেছেন,
“নাগরিকত্ব সংশোধন আইন নিয়ে হিংসাত্মক প্রতিবাদ দুর্ভাগ্যজনক ও অত্যন্ত পীড়াদায়ক।
বিতর্ক, আলাপ-আলোচনা ও ভিন্ন মত পোষণ গণতন্ত্রের অভিন্ন অঙ্গ। কিন্তু, সরকারি সম্পত্তির ক্ষয়ক্ষতি এবং সাধারণ জনজীবন বিঘ্নিত করার ঘটনা আমাদের নীতিবিরুদ্ধ বিষয়।
সংসদের উভয় কক্ষে নাগরিকত্ব সংশোধন আইন, ২০১৯ বিপুল সমর্থন পেয়ে পাশ হয়েছে। একাধিক রাজনৈতিক দল ও সাংসদ এই আইন পাশে সমর্থন জানান। এই আইন ভারতের সকলকে আপন করে নেওয়ার পদ্ধতি, সম্প্রীতি, করুণা ও সৌভ্রাতৃত্ববোধের বহু শতক পুরনো ঐতিহ্যকেই প্রতিফলিত করে।
আমি সহ-নাগরিকবৃন্দ ভারতীয়দের দ্ব্যর্থহীন ভাষায় আশ্বস্ত করতে চাই যে, নাগরিকত্ব সংশোধন আইন কোন ধর্মের কোন নাগরিকের ওপরই বিরূপ প্রভাব ফেলবে না। কোন ভারতীয়র এই আইন নিয়ে ভীতির কারণ নেই। বহু বছর ধরে যাঁরা ধর্মীয় নিপীড়নের শিকার এবং যাঁদের কাছে ভারতে আসা ছাড়া অন্য কোন বিকল্প ছিল না, এই আইন কেবল তাঁদের জন্যই।
এখন সময় হল ভারতের উন্নয়নে একযোগে কাজ করা এবং প্রত্যেক ভারতীয়র বিশেষ করে, দরিদ্র, পিছিয়ে পড়া ও প্রান্তিক মানুষের ক্ষমতায়ন ঘটানো।
স্বার্থপর কিছু গোষ্ঠীর বিশৃঙ্খলা ও অশান্তিকর পরিবেশ তৈরি করে আমাদের মধ্যে বিভাজনের প্রচেষ্টাকে কোনভাবেই মেনে নেওয়া যায় না।
এখন সময় হল শান্তি, সম্প্রীতি ও সৌভ্রাতৃত্ব বজায় রাখার। প্রত্যেকের কাছে আমার আবেদন আপনারা সব ধরনের বিভ্রান্তিকর প্রচার ও প্রতারণা থেকে দূরে থাকুন।”
CG/BD/DM
(Visitor Counter : 74
যুবওক্রীড়াবিষয়কমন্ত্রক
কলকাতায় নেহেরু যুব কেন্দ্র সংগঠন স্বচ্ছতা অভিযানের আয়োজন করেছে
কলকাতা, ৮ অক্টোবর, ২০২১
নেহেরু যুব কেন্দ্র সংগঠনের দক্ষিণ কলকাতা শাখা কেন্দ্রে স্বচ্ছ ভারত অভিযানের অঙ্গ হিসেবে সেক্টর ৩২এর এসডি কলেজের নিকটবর্তী অঞ্চলে এই অভিযান শুরু করে। সীমা সশস্ত্র বলের সঙ্গে যৌথ উদ্যোগে এই কর্ম সূচী গ্রহণ করা হয়। একবার ব্যবহারযোগ্য প্লাস্টিক সহ বর্জ্য পদার্থ সংগ্রহ করে সেগুলিকে কলকাতা পুরসভার জঞ্জালের ভ্যাটে ফেলা হয়।
মন্ত্রী বলেন, স্বচ্ছ ভারত অভিযানের মাধ্যমে দেশজুড়ে জনসাধারণকে সচেতন করে তোলা হবে। তারা যাতে বর্জ্য পদার্থ পরিস্কার করেন, একবার ব্যবহারযোগ্য প্লাস্টিক যাতে কেউ ব্যবহার না করেন, তার জন্য সচেতন করে তোলার উদ্যোগ নেওয়া হয়েছে।
দেশজুড়ে আজাদি কা অমৃত মহোৎসবের অঙ্গ হিসেবে পয়লা অক্টোবর থেকে ৩১শে অক্টোবর পর্যন্ত বিভিন্ন কর্মসূচি গ্রহণ করা হয়েছে। এই কর্মসূচি দেশের ৭৪৪টি জেলায় ৬ লক্ষ গ্রামে ইউথ ক্লাব ও জাতীয় সেবা সংস্থা অনুমোদিত সংস্থাগুলির মাধ্যমে করা হচ্ছে।
CG/CB/SFS
(Visitor Counter : 12
রাষ্ট্রপতিরসচিবালয়
শ্রী মনোহর পারিকরের প্রয়ানে রাষ্ট্রপতির শোক প্রকাশ
নয়াদিল্লি, ১৮ মার্চ, ২০১৯
গোয়ার মুখ্যমন্ত্রী মনোহর পারিকরের প্রয়ানে রাষ্ট্রপতি রামনাথ কোবিন্দ গভীর শোকপ্রকাশ করেছেন।
রাষ্ট্রপতি বলেছেন, “গোয়ার মুখ্যমন্ত্রী মনোহর পারিকরের প্রয়ানের সংবাদ পেয়ে অত্যন্ত দুঃখিত। অসুস্হতা সত্ত্বেও অত্যন্ত সহিষ্ণুতা ও মর্যাদার সঙ্গে তিনি কাজ করে গেছেন। জন-জীবনে একতা ও আত্ম উৎসর্গের প্রতীক হিসেবে তাঁর সেবার কথা গোয়া ও ভারতবাসী কখনো ভুলবে না।”
CG/BD/NS
(Visitor Counter : 75
কৃষিমন্ত্রক
আত্মনির্ভর কৃষি বিষয়ক ভার্চুয়াল এগ্রি-হ্যাকাথনের উদ্বোধন
কৃষিক্ষেত্রকে লাভজনক করে তুলতে এবং যুব সমাজকে কৃষিমুখি করে তোলাই এগ্রি-হ্যাকাথনের মূল লক্ষ্য বলে কেন্দ্রীয় কৃষিমন্ত্রী নরেন্দ্র সিংহ তোমার জানিয়েছেন
আত্মনির্ভর কৃষিক্ষেত্র গড়ে তোলার লক্ষ্যেই এগ্রি ইন্ডিয়া হ্যাকাথন
কৃষি স্টার্টআপ কৃষকদের উন্নতিতে সাহায্য করবে
নতুন দিল্লী, ৩১শে ডিসেম্বর, ২০২০
কেন্দ্রীয় কৃষি এবং কৃষক কল্যাণমন্ত্রী ,শ্রী নরেন্দ্র সিংহ তোমার আজ নতুন দিল্লীতে ভার্চুয়াল এগ্রি-হ্যাকাথনের উদ্বোধন করেছেন। এই হ্যাকাথন যৌথ ভাবে আয়োজন করেছে কৃষি ও কৃষক কল্যাণ দপ্তর এবং আইএআরআই,পুসা।উদ্বোধনী অনুষ্ঠানে কৃষিমন্ত্রী শ্রী নরেন্দ্র সিংহ তোমার বলেন যে ,কৃষকদের কঠোর পরিশ্রমের পাশাপাশি খাদ্যশস্যে স্বনির্ভর হতে বৈজ্ঞানিকদের গবেষণারও প্রয়োজন আছে। উদ্ভাবনের ক্ষেত্রকে ত্বরান্বিত করতে এবং আলোচনার অন্যতম বৃহৎ ভার্চুয়াল মাধ্যম হলো এগ্রি ইন্ডিয়া হ্যাকাথন।
ভারতের কৃষিক্ষেত্রের ইতিহাসে দু মাস ধরে চলা এই ভার্চুয়াল অনুষ্ঠান সর্ববৃহৎ এবং এই ধরনের অনুষ্ঠান প্রথম অনুষ্ঠিত হচ্ছে। এই হ্যাকাথনে, শিল্প এবং সরকারের পাশাপাশি ভারতের উন্নত মনস্ক যুব সমাজ,স্ট্রাট আপ সংস্থা ও স্মার্ট উদ্ভাবকরা যোগ দিয়ে বর্তমানের যাবতীয় সমস্যা সমাধান করে দ্রুত এবং নতুন ভারত গড়ে তোলার চেষ্টা করবে।
আগামী বছরের ২০শে জানুয়ারী পর্যন্ত এই হ্যাকাথনে যোগদানের আবেদন পত্র MyGov.in এ গৃহীত হবে। যোগদানকারীদের তিনটি পর্যায়ে বাছাই করা হবে এবং চুড়ান্ত পর্বে ২৪ জন বিজয়ী ১ লক্ষ টাকা করে নগদ পুরস্কার পাবেন। এর পাশাপাশি সমস্ত রকম প্রযুক্তিগত ও বানিজ্যিক সহায়তা পাবেন বিজয়ী অংশগ্রহনকারীরা। এই হ্যাকাথনে খামার সংক্রান্ত ব্যবস্থাপনা,নির্ভুল কৃষি,সরবরাহ শৃংখল,খাদ্য প্রযুক্তি,বাতিল পণ্যের ব্যবহার,পরিবেশ বান্ধব শক্তি সংক্রান্ত ধারনা এবং উদ্ভাবন বিচার্য হবে।
কৃষিমন্ত্রী শ্রী তোমার বলেন, প্রধানমন্ত্রী শ্রী নরেন্দ্র মোদীর,কৃষিক্ষেত্রে নতুন যুগের প্রযুক্তির ব্যবহার এবং উদ্ভাবনকে যুক্ত করার ভাবনাকে গুরুত্ব দিয়ে এই হ্যাকাথনের আয়োজন করা হয়েছে। আগামী বছর গুলিতে কৃষিক্ষেত্রের সমস্যা সমাধানের লক্ষ্যে যুব সমাজ নতুন নতুন চিন্তা ভাবনা নিয়ে এই অনুষ্ঠানে আলোচনা করবে,এটা গর্বের বিষয়। উল্লেখ্য কৃষি আমাদের দেশের ভিত্তি।এই ভিত্কে আরও শক্তিশালী করতে যুব সমাজের অংশগ্রহণ গুরুত্বপূর্ণ।
হ্যাকাথনের উদ্বোধনী অনুষ্ঠানে কেন্দ্রীয় কৃষি প্রতিমন্ত্রী শ্রী পরশত্তম রুপালাও যুবকদের অংশগ্রহণের ওপর জোর দেন। তিনি বলেন,নতুন প্রযুক্তি এবং যুবশক্তির মেলবন্ধন কৃষিক্ষেত্রকে নতুন দিকে এগিয়ে নিয়ে যাবে। অপর কৃষি প্রতিমন্ত্রী শ্রী কৈলাশ চৌধুরীও অনুষ্ঠানে বলেন, কৃষকদের আয় দ্বিগুণ করার ক্ষেত্রে এই ধরনের অনুষ্ঠান বিশেষভাবে সাহায্য করবে।
এই হ্যাকাথনের পাশাপাশি এগ্রি ইন্ডিয়া মিটও হবে।এতে ৪০ জন বক্তা বর্তমান এবং কৃষির ভবিষ্যত বিষয়ে আলোচনা করবেন।
বিজয়ীদের পুরস্কার: বিভিন্ন ক্ষেত্রে ২৪টি সবচেয়ে ভালো উদ্ভাবন প্রতিটি ১ লক্ষ টাকা করে নগদ পুরস্কার পাবে। এর পাশাপাশি গবেষণা ও প্রয়োগের জন্য ৫ থেকে ২৫ লক্ষ টাকা পর্যন্ত আর্থিক সহায়তা দেওয়া হবে।
এগ্রি ইন্ডিয়া হ্যাকাথনের যোগদানের আবেদন পত্র গ্রহন করা হবে আগামী বছরের ২০শে জানুয়ারী পর্যন্ত। আবেদন করা যাবে:
https://innovateindia.mygov.in/agriindiahackathon/
মন্ত্রিসভারঅর্থনৈতিকবিষয়সংক্রান্তকমিটি
প্রসঙ্গ ইথানল মিশ্রিত পেট্রোল : রাষ্ট্রায়ত্ত তেল সংস্থাগুলির সংগ্রহ পদ্ধতি স্থির করে দিল কেন্দ্রীয় মন্ত্রিসভা
নয়াদিল্লি, ২৭ জুন, ২০১৮
রাষ্ট্রায়ত্ত তেল বিপণন সংস্থাগুলিকে ইথানল সংগ্রহের কাজে সহায়তা যোগানের উদ্দেশ্যে একটি নির্দিষ্ট পন্থাপদ্ধতি অনুসরণের প্রস্তাব আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে। রাষ্ট্রায়ত্ত তেল সংস্থাগুলি ইথানল মিশ্রিত পেট্রোল সরবরাহ করে থাকে।
মন্ত্রিসভার এই সিদ্ধান্ত গ্রহণের ফলে ২০১৮-১৯ অর্থ বছরের আসন্ন চিনি মরশুমে যে যে সুবিধা পাওয়া যাবে তার মধ্যে রয়েছে – কারখানাতে ‘সি’ পর্যায়ের অপেক্ষাকৃত ভারী গুড় থেকে উৎপাদিত ইথানলের মূল্য স্থির করা হবে লিটার প্রতি ৪৩ টাকা ৭০ পয়সা। এই দাম বর্তমানের ৪০ টাকা ৮৫ পয়সার তুলনায় কিছুটা কম। এর সঙ্গে জিএসটি এবং অন্যান্য পরিবহণ মাশুলও ধার্য হবে। অন্যদিকে, ‘বি’ শ্রেণীভুক্ত ভারী গুড় থেকে উৎপাদিত ইথানলের দাম দাঁড়াবে লিটার প্রতি ৪৭ টাকা ৪৯ পয়সা। এক্ষেত্রেও জিএসটি এবং পরিবহণ বাবদ অতিরিক্ত কর ও মাশুল যুক্ত হবে। কারখানা থেকে উৎপাদিত ইথানল বেরিয়ে আসার সময়ে এই মূল্য কার্যকর থাকবে।
প্রসঙ্গত উল্লেখ্য, ইথানল মিশ্রিত পেট্রোলের যোগান সম্পর্কিত কর্মসূচিটি সরকার চালু করে ২০০৩-এ। ২১টি রাজ্য ও ৪টি কেন্দ্রশাসিত অঞ্চলে পরিবেশ-বান্ধব বিকল্প এক জ্বালানি ব্যবহারে উৎসাহ দিতেই এই কর্মসূচির সূচনা।
SSS/SKD/SB……
(Visitor Counter : 42
রেলমন্ত্রক
ভারতীয় রেল যাত্রীদের বিশ্ব মানের সুযোগ-সুবিধা দিতে অঙ্গীকারবদ্ধ
নয়াদিল্লি, ০৫ জুন, ২০২০
বিশ্বের অন্যতম শ্রেষ্ঠ নেটওয়ার্ক ব্যবস্থার মাধ্যমে যাত্রীদের বিশ্ব মানের সুযোগ-সুবিধা পৌঁছে দিতে ভারতীয় রেল অঙ্গীকারবদ্ধ। এই লক্ষ্যে অনুকূল পরিবেশ ও যাত্রীদের সুষ্ঠু ও উপভোগ্য সফরের অভিজ্ঞতা অনুভব করাতে ভারতীয় রেল স্বচ্ছ ভারত, স্বচ্ছ রেল কর্মসূচির আওতায় একাধিক পদক্ষেপ নিয়েছে।
এই পদক্ষেপগুলির মধ্যে রয়েছে –
• ২০১৯-২০’তে ১৪ হাজার ৯১৬টি কামরায় ৪৯ হাজারেরও বেশি বায়োটয়লেট বসানো হয়েছে। এর ফলে, ৬৮ হাজার ৮০০-রও বেশি কামরায় ২ লক্ষ ৪৫ হাজারেরও বেশি বায়োটয়লেট ব্যবস্থা রয়েছে।
• ২০১৯-এর দোসরা অক্টোবর গান্ধীজী জন্মসার্ধশতবার্ষিকী থেকে একবার ব্যবহারযোগ্য প্লাস্টিক সামগ্রী বর্জন করা হয়েছে।
• রেলের প্রয়াসগুলিকে স্বীকৃতি দিয়ে রেল মন্ত্রককে স্বচ্ছ কর্মপরিকল্পনা রূপায়ণে শ্রেষ্ঠ মন্ত্রক হিসাবে নির্বচিত করা হয়েছে এবং রেল রাষ্ট্রপতির কাছ থেকে স্বীকৃতি পুরস্কার পেয়েছে।
• এনভায়রনমেন্ট ব্যবস্থা কার্যকর করার জন্য ২০১৯-২০’তে ২০০টি রেল স্টেশনকে শংসাপত্র দেওয়া হয়েছে।
• ৯৫৩টি স্টেশনে সুসংবদ্ধ যন্ত্রচালিত পরিচ্ছন্ন ব্যবস্থা চালু হয়েছে।
• ২০১৯-২০’তে ৭২০টি স্টেশনে পরিষ্কার-পরিচ্ছন্নতার মান নিরূপণে যাত্রী সাধারণের মতামত জানতে নিরপেক্ষ সংস্থাকে দিয়ে সমীক্ষা চালানো হয়েছে।
• রাজধানী, শতাব্দী, দূরন্ত এবং দূরপাল্লার মেল/এক্সপ্রেস ট্রেনগুলি সহ ১ হাজার ১০০ জোড়ার বেশি ট্রেনে সফরের সময় যাত্রীদের স্বাচ্ছন্দ্যে অন বোর্ড হাউস কিপিং সার্ভিস চালু হয়েছে।
• এই পরিষেবা যাত্রীদের এসএমএস – এর ওপর ভিত্তি করে কোচমিত্ররা পরিষেবা দিয়ে থাকেন।
• এসি কামরাগুলির যাত্রীদের ব্যবহৃত তোয়ালে ও চাদর জাতীয় অন্যান্য বস্ত্র সামগ্রীর পরিচ্ছন্নতায় গুণমান বাড়াতে যন্ত্রচালিত লন্ড্রী চালু করা হচ্ছে। ২০১৯-২০’তে এ ধরনের ৮টি লন্ড্রী সহ মোট ৬৮টি লন্ড্রী চালু রয়েছে।
• স্টেশনগুলিতে বর্জ্য প্লাস্টিক পুনর্ব্যবহার ও বিনষ্ট করার জন্য পরিবেশ-বান্ধব উপায়ে জোনাল রেলগুলিতে প্লাস্টিক বোতল ক্রাশিং মেশিন বসানো হয়েছে। ইতিমধ্যেই ২২৯টি স্টেশনে এ ধরনের প্রায় ৩১৫টি মেশিন বসানো হয়েছে।
• ২০১৯-২০’তে ৮টি জায়গায় অটোমেটিক কোচ ওয়াকিং প্ল্যান্ট বসানো হয়েছে।
• স্টেশনগুলিতে জলের ট্যাঙ্কে জল ভর্তি করার সময় কমাতে ২৯টি ক্ষেত্রে দ্রুততার সঙ্গে ট্যাঙ্কে জল ভরার যন্ত্র বসানো হয়েছে।
(CG/BD/SB
স্বরাষ্ট্র মন্ত্রক
নকশাল প্রভাবিত জেলাগুলির উন্নয়ন
নয়াদিল্লি, ২৬ জুন ২০১৯
কেন্দ্রীয় সরকার অ্যাকশন প্ল্যান ২০১৫ অনুযায়ী উগ্রবামপন্থা প্রভাবিত জেলাগুলির উন্নয়নে একাধিক কার্যকরী পদক্ষেপ নিয়েছে। উন্নয়ন ও জনকল্যাণমূলক কর্মসূচি রূপায়ণ করেছে কেন্দ্রীয় সরকারের বিভিন্ন দপ্তর। কেন্দ্রীয় সরকার পশ্চিমবঙ্গের উগ্রবামপন্থা প্রভাবিত এলাকাগুলির উন্নয়নের জন্য ৯৫.৮৭ কোটি টাকা বরাদ্দ করেছে। এই অর্থ সড়ক, যোগাযোগ, শিক্ষা, মোবাইল টাওয়ার স্থাপন, বেকার যুবক-যুবতীদের দক্ষতা বৃদ্ধি খাতে খরচ করা হচ্ছে।
মঙ্গলবার লোকসভায় এক প্রশ্নের লিখিত জবাবে এই তথ্য দেন কেন্দ্রীয় স্বরাষ্ট্র প্রতিমন্ত্রী শ্রী জি কৃষ্ণণ রেড্ডি।
CG/SS/SB
(Visitor Counter : 62
প্রধানমন্ত্রীরদপ্তর
নয়ডায় স্যামসাং ইন্ডিয়ার নতুন মোবাইল কারখানার উদ্বোধন করলেন ভারতের প্রধানমন্ত্রী এবং কোরিয়া সাধারণতন্ত্রের প্রেসিডেন্ট
নয়াদিল্লি, ৯ জুলাই, ২০১৮
নয়ডায় স্যামসাং ইন্ডিয়া ইলেক্ট্রনিক্স প্রাইভেট লিমিটেডের এক বড় ধরণের মোবাইল উৎপাদন কারখানার আজ উদ্বোধন করলেন ভারতের প্রধানমন্ত্রী শ্রী নরেন্দ্র মোদী এবং কোরিয়া সাধারণতন্ত্রের প্রেসিডেন্ট মিঃ মুন জে-ইন।
অনুষ্ঠানে শ্রী মোদী বলেন, ভারতকে বিশ্বের একটি বিশেষ উৎপাদন গন্তব্য রূপে গড়ে তোলার লক্ষ্যে এটি হল এক বিশেষ উপলক্ষ। প্রায় ৫ হাজার কোটি টাকা বিনিময়ে এই মোবাইল উৎপাদন প্রচেষ্টা ভারতের সঙ্গে স্যামসাং-এর বাণিজ্যিক সম্পর্ককে শুধুমাত্র আরও শক্তিশালী করে তুলবে না, সেইসঙ্গে দু’দেশের মৈত্রী সম্পর্কেও এক নতুন মাত্রা এনে দেবে।
প্রধানমন্ত্রী বলেন, সাধারণ মানুষের জীবনকে আরও সহজ করে তুলতে ডিজিটাল প্রযুক্তি এক গুরুত্বপূর্ণ ভূমিকা পালন করে চলেছে। এজন্য পরিষেবা পৌঁছে দেওয়ার কাজকেও আরও স্বচ্ছ ও দ্রুত করে তোলা হয়েছে। স্মার্ট ফোন, ব্রডব্যান্ড এবং ডেটা সংযোগের প্রসারের কথা উল্লেখ করে তিনি বলেন যে এ সমস্ত কিছুই ভারতে ডিজিটাল বিপ্লবের সাক্ষ্য বহন করে চলেছে। এই প্রসঙ্গে সরকারি বৈদ্যুতিন বিপণন মঞ্চ , ডিজিটাল পদ্ধতিতে লেনদেনের প্রসার এবং ‘ভিম’ অ্যাপ ও ‘রুপে’ কার্ড চালু করার কথা উল্লেখ করেন তিনি। ‘মেক ইন ইন্ডিয়া’ কর্মসূচিকে শুধুমাত্র দেশের একটি আর্থিক তথা অর্থনৈতিক নীতিগত উদ্যোগ বলে মনে করেন না তিনি। একইসঙ্গে তা দক্ষিণ কোরিয়ার মতো বন্ধু দেশগুলির সঙ্গে ভারতের সম্পর্ককে উন্নততর করে তোলার একটি প্রচেষ্টা বলে উল্লেখ করেন প্রধানমন্ত্রী।
নতুন ভারতের স্বচ্ছ বাণিজ্য সংস্কৃতির সুযোগ গ্রহণে আগ্রহী দেশগুলির কাছে ভারত উদার আমন্ত্রণ জানিয়ে রেখেছে বলে ঘোষণা করেন শ্রী নরেন্দ্র মোদী। তিনি বলেন, ভারতের ক্রমবিকাশশীল অর্থনীতি এবং নতুনভাবে গড়ে ওঠা মধ্যবিত্ত শ্রেণী বিনিয়োগ সম্ভাবনাকে আরও বেশি মাত্রায় উজ্জ্বল করে তুলেছে।
মোবাইল ফোন নির্মাণ তথা উৎপাদনের ক্ষেত্রে আন্তর্জাতিক দিক থেকে ভারতের স্থান এখন দ্বিতীয় বলে বর্ণনা করেন প্রধানমন্ত্রী। তিনি বলেন, মাত্র চার বছরের ব্যবধানে ভারতে মোবাইল ফোন উৎপাদন কারখানার সংখ্যা ২ থেকে বৃদ্ধি পেয়েছে ১২০টিতে। এর ফলে, লক্ষ লক্ষ কর্মসংস্থানের সুযোগও সৃষ্টি হয়েছে।
নতুন মোবাইল উৎপাদন কারখানাটি স্থাপিত হওয়ার ফলে কোরিয়ান প্রযুক্তির সঙ্গে ভারতীয় উৎপাদন তথা সফ্টওয়্যার প্রযুক্তির সমন্বয় এ দেশে বিশ্বমানের পণ্য উৎপাদন সম্ভব করে তুলবে বলে প্রধানমন্ত্রী মনে করেন।
CG/SKD/DM/….
(Visitor Counter : 55
উপ-রাষ্ট্রপতিরসচিবালয়
বুদ্ধ পূর্ণিমার প্রাককালে দেশবাসীকে শুভেচ্ছা উপ রাষ্ট্রপতির
নতুন দিল্লি, ৬ মে,২০২০
উপরাষ্ট্রপতি শ্রী এম ভেঙ্কাইয়া নাইডু বুদ্ধ পূর্ণিমার শুভ অনুষ্ঠানের প্রাককালে, দেশবাসীকে শুভেচ্ছা জানিয়েছেন। এক বার্তায় তিনি বলেছেন-
“ভগবান বুদ্ধের জন্ম জয়ন্তী উপলক্ষে উদযাপিত বুদ্ধ পূর্ণিমার শুভ অনুষ্ঠান উপলক্ষে দেশবাসীকে শুভেচ্ছা জানাচ্ছি।
ভগবান বুদ্ধ মানবতাকে সত্য, ন্যায়পরায়ণতা ও সততার পথে চলতে অনুপ্রাণিত করেছিলেন। তাঁর শিক্ষা আধ্যাত্মিক জাগরণের মাধ্যমে মানুষকে মুক্তির পথ দেখিয়েছিল। তাঁর শান্তি, সত্য এবং সহানুভূতির বার্তা বিশ্বকে আলোকিত করেছিল এবং তা সর্বকালের জন্য প্রাসঙ্গিক হয়ে রয়েছে।
কোভিড-১৯ মহামারীর এই পরীক্ষার সময়ে, আমাদের সকলকে সর্বজনীন ভালবাসা, সহনশীলতা এবং সহানুভূতির নীতিগুলি অনুসরণ করা প্রয়োজন এবং দরিদ্র ও অতি দরিদ্রদের জন্য সাহায্যের হাত বাড়ানো দরকার। আমাদের অবশ্যই সামনের সারি যোদ্ধাদের প্রতি কৃতজ্ঞতা প্রকাশ করতে হবে, যারা করোনাভাইরাসের বিরুদ্ধে এই লড়াইয়ে অন্যকে বাঁচাতে নিজেদের জীবন ঝুঁকি নিয়েছে।”
(CG/SS
প্রধানমন্ত্রীরদপ্তর
আন্তর্জাতিক স্তরে পরিকাঠামো ও বিনিয়োগের জন্য অংশীদারিত্ব  এবং ভারত-মধ্যপ্রাচ্য-ইউরোপ অর্থনৈতিক করিডর 
নতুন দিল্লি, ৯ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী এবং মার্কিন রাষ্ট্রপতি শ্রী জো বাইডেন নতুন দিল্লিতে ৯ সেপ্টেম্বর জি২০ গোষ্ঠীর শিখর সম্মেলনে ফাঁকে একটি বিশেষ অনুষ্ঠানের পৌরোহিত্য করেন। এই অনুষ্ঠানটি ছিল আন্তর্জাতিক স্তরে পরিকাঠামো ও বিনিয়োগের জন্য অংশীদারিত্ব  এবং ভারত-মধ্যপ্রাচ্য-ইউরোপ অর্থনৈতিক করিডর  সংক্রান্ত।
ভারত, মধ্যপ্রাচ্য এবং ইউরোপের মধ্যে যোগাযোগ ব্যবস্থাকে শক্তিশালী করে তোলা ও পরিকাঠামোর উন্নয়নে আরও বেশি বিনিয়োগ নিয়ে আনাই ছিল এই অনুষ্ঠানের মূল লক্ষ্য।
অনুষ্ঠানে ইউরোপীয় ইউনিয়ন, ফ্রান্স, জার্মানি, ইটালি, মরিশাস, সংযুক্ত আরব আমিরশাহী এবং সৌদি আরবের নেতৃবৃন্দ ছাড়াও বিশ্বব্যাঙ্কের প্রতিনিধিরা উপস্থিত ছিলেন।
বিশ্বজুড়ে স্থায়ী উন্নয়নের লক্ষ্যমাত্রায় পৌঁছানোর উদ্যোগে গতি আনতে এবং বিকাশশীল রাষ্ট্রগুলির মধ্যে পরিকাঠামো ক্ষেত্রে ব্যবধান দূর করতে পিজিআইআই একটি উন্নয়নশীল উদ্যোগ।
আইএমইসি ভারত এবং উপসাগরীয় অঞ্চলের মধ্যে পূর্বাঞ্চলীয় করিডোর ও উপসাগরীয় অঞ্চল এবং ইউরোপের মধ্যে উত্তরাঞ্চলীয় করিডোরের মেলবন্ধন ঘটাবে। এই ব্যবস্থাপনায় রেল ও জাহাজ-রেল ট্রানজেট পরিষেবা এবং সড়ক পরিবহনকে যুক্ত করা হবে।
প্রধানমন্ত্রী তাঁর ভাষণে ফিজিক্যাল অর্থাৎ ভৌতিক, ডিজিটাল এবং আর্থিক যোগাযোগ ব্যবস্থার গুরুত্বের কথা বলেন। তিনি জানান, আইএমইসি ভারত ও ইউরোপের মধ্যে অর্থনৈতিক সম্পর্ককে আরও শক্তিশালী করবে।
আইএমইসি সংক্রান্ত সমঝোতাপত্রে ভারত, মার্কিন যুক্তরাষ্ট্র, সৌদি আরব, সংযুক্ত আরব আমিরশাহী, ইউরোপীয় ইউনিয়ন, ইটালি, ফ্রান্স এবং জার্মানি সাক্ষর করেছে।
বহুপাক্ষিক এই সমঝোতাপত্রটি দেখার জন্য নীচের লিঙ্কে ক্লিক করুন –
https://static.pib.gov.in/WriteReadData/specificdocs/documents/2023/sep/doc202399250101.pdf
AC/CB/SKD
(
স্বাস্থ্যওপরিবারকল্যাণমন্ত্রক
৩৩টি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ৫ হাজারেরও কম
১৮টি রাজ্য ও কেন্দ্রশাসিত অঞ্চলে গত ২৪ ঘন্টায় মৃত্যুর খবর নেই
কোভিড-১৯ এর বিরুদ্ধে লড়াইয়ে প্রায় ৮৩ লক্ষ সুফলভোগীর টিকাকরণ
নয়াদিল্লি, ১৫ ফেব্রুয়ারি, ২০২১
ভারতে আজ সুস্পষ্টভাবে করোনায় আক্রান্তের সংখ্যা কমে দাঁড়িয়েছে ১ লক্ষ ৩৯ হাজার ৬৩৭। দেশে মোট করোনায় আক্রান্তের কেবল ১.২৮ শতাংশই সুস্পষ্টভাবে করোনায় আক্রান্ত।
দেশে গত ২৪ ঘন্টায় ৩৩টি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ৫ হাজারেরও কম। ত্রিপুরা, দমন ও দিউ এবং দাদরা ও নগর হাভেলীতে বর্তমানে সুস্পষ্টভাবে করোনায় আক্রান্তের সংখ্যা মাত্র ২ জন করে।
দেশে সুস্পষ্টভাবে করোনায় আক্রান্তের প্রায় ৭৭ শতাংশই কেরল, মহারাষ্ট্র ও কর্ণাটকের বাসিন্দা। অন্যদিকে, কেবল মহারাষ্ট্রেই সুস্পষ্টভাবে করোনায় আক্রান্তের হার ৭৪.৭২ শতাংশ।
১৮টি রাজ্য ও কেন্দ্রশাসিত অঞ্চলে গত ২৪ ঘন্টায় মৃত্যুর কোনও খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – আসাম, রাজস্থান, ওডিশা, সিকিম, মেঘালয়, আন্দামান ও নিকোবর দ্বীপপুঞ্জ প্রভৃতি। দেশে গত সপ্তাহে ১০টি রাজ্য ও কেন্দ্রশাসিত অঞ্চলে করোনায় মৃত্যুর কোনও খবর নেই।
দেশব্যাপী কোভিড-১৯ এর বিরুদ্ধে লড়াইয়ে টিকাকরণ কর্মসূচির আওতায় প্রায় ৮৩ লক্ষ স্বাস্থ্য কর্মী ও অগ্রভাগে থাকা কর্মীকে টিকা দেওয়া হয়েছে। টিকা গ্রহীতা এই সুফলভোগীর মধ্যে ৫৯ লক্ষ ৮৮ হাজার ১১৩ জন প্রথম ডোজ এবং ২৪ হাজার ৫৬১ জন দ্বিতীয় ডোজ পেয়েছেন। টিকার প্রথম ডোজ নেওয়ার ২৮ দিন পর দ্বিতীয় পর্যায়ে টিকাকরণ গত ১৩ ফেব্রুয়ারি থেকে শুরু হয়েছে।
দেশে টিকাকরণ অভিযানের ৩০তম দিনে ২১ হাজার ৪৩৭ জনকে টিকা দেওয়া হয়েছে। এর মধ্যে ২০ হাজার ৫০৪ জন প্রথম ডোজ এবং ৯৩৩ জন দ্বিতীয় ডোজ পেয়েছেন।
দেশে আজ করোনায় সুস্থতার সংখ্যা বেড়ে হয়েছে ১ কোটি ৬ লক্ষ ২১ হাজার ২২০। সুস্থতার হার বেড়ে হয়েছে ৯৭.২৯ শতাংশ। গত ২৪ ঘন্টায় সুস্থ হয়েছেন ৯ হাজার ৪৮৯ জন।
দেশে গত ২৪ ঘন্টায় আরোগ্য লাভকারীদের ৭৯.৫ শতাংশই ৬টি রাজ্যের বাসিন্দা। কেরল থেকে একদিনেই সর্বাধিক ৪ হাজার ৬৯২ জন সুস্থ হয়েছেন। মহারাষ্ট্রে সুস্থতার সংখ্যা ১ হাজার ৩৫৫।
দেশে গত ২৪ ঘন্টায় ১১ হাজার ৬৪৯ জন নতুন করে আক্রান্ত হয়েছেন। এর মধ্যে ৮৬.৪ শতাংশই ৬টি রাজ্যের বাসিন্দা। কেরলে একদিনেই ৪ হাজার ৬১২ জন আক্রান্ত হয়েছেন। মহারাষ্ট্রে আক্রান্তের সংখ্যা ৪ হাজার ৯২। তামিলনাডুতে আরও ৪৭০ জন নতুন করে আক্রান্ত হয়েছেন।
দেশে গত ২৪ ঘন্টায় করোনাজনিত কারণে ৯০ জনের মৃত্যু হয়েছে। এর মধ্যে ৮০ শতাংশের মৃত্যু হয়েছে ৬টি রাজ্যে। সর্বাধিক ৪০ জন মারা গেছেন মহারাষ্ট্রে। কেরলে মৃত্যু হয়েছে ১৫ জনের এবং তামিলনাডুতে মারা গেছেন ৬ জন।
সংখ্যালঘুবিষয়কমন্ত্রক
পুরুষ সঙ্গী ছাড়াই মহিলা হজ যাত্রীর সংখ্যা এ বছর এযাবৎকালের মধ্যে সর্বোচ্চ
হজযাত্রাকে সুলভ, স্বচ্ছন্দ ও আরামদায়ক করে তুলতে বিশেষ উদ্যোগ কেন্দ্রীয় সংখ্যালঘু বিষয়ক মন্ত্রকের
নয়াদিল্লি, ৩ এপ্রিল, ২০২৩
এ বছর হজযাত্রাকে আরও স্বচ্ছন্দ, আরামদায়ক এবং সুলভ করে তুলতে কয়েকটি বিশেষ উদ্যোগ গ্রহণ করেছে কেন্দ্রীয় সরকার। হজ যাত্রীদের সঠিকভাবে নির্বাচনের জন্য সমগ্র প্রক্রিয়াটিকে স্বচ্ছ, দক্ষ এবং নিরপেক্ষ করে তোলার ওপর বিশেষ জোর দেওয়া হয়। হজ যাত্রীদের বেছে নেওয়ার উদ্দেশ্যে সমগ্র প্রক্রিয়াটি সম্পূর্ণ করা হয় অনলাইন ব্যবস্থায়। এবার হজযাত্রার জন্য মোট ১ লক্ষ ৮৪ হাজারটি আবেদন জমা পড়ে। তার মধ্যে ১৪,৯৩৫ জনের হজযাত্রার বিষয়টিতে ইতিমধ্যেই চূড়ান্ত অনুমোদন দেওয়া হয়েছে। এঁদের মধ্যে সত্তরোর্ধ যাত্রীর সংখ্যা ১০,৬২১ জন। অন্যদিকে, কোনও পুরুষ সঙ্গী ছাড়াই হজযাত্রার অনুমতি দেওয়া হয়েছে ৪,৩১৪ জন মহিলাকে। কোনও পুরুষ সঙ্গী ছাড়া হজযাত্রার ক্ষেত্রে মহিলাদের এই সংখ্যা এযাবৎকালের মধ্যে সর্বোচ্চ বলে জানা গেছে।
হজযাত্রার জন্য যে আবেদনগুলি জমা পড়ে তা অনলাইন র্যান্ডোমাইজড ডিজিটাল সিলেকশন  প্রক্রিয়ার মাধ্যমে চূড়ান্ত করা হয়। এ ব্যাপারে কোনরকম হস্তক্ষেপকে আমল দেওয়া হয়নি। নির্বাচিত এবং অপেক্ষমান আবেদনকারীদের একটি তালিকাও সরকারি পোর্টালে তুলে করা হয়েছে। নির্বাচিত যাত্রীদের মোবাইলে এসএমএস-এর মাধ্যমে তাঁদের হজযাত্রায় অনুমতিদানের বিষয়টি জানিয়ে দেওয়া হয়েছে। একইভাবে এসএমএস পাঠানো হয়েছে অপেক্ষমান যাত্রীদের কাছেও।
হজ যাত্রীদের বিদেশি মুদ্রা বিনিময় সংক্রান্ত ব্যাপারে স্টেট ব্যাঙ্ক অফ ইন্ডিয়া -এর সঙ্গে বিশেষ ব্যবস্থাক্রমে যথাযথ উদ্যোগ গ্রহণ করেছে কেন্দ্রীয় সংখ্যালঘু বিষয়ক মন্ত্রক। যাত্রীরা গন্তব্যে পৌঁছনোর পর এসবিআই-এর স্টলগুলিতে দায়িত্বপ্রাপ্ত আধিকারিকদের সঙ্গে যোগাযোগের মাধ্যম তাঁদের প্রয়োজনীয় কাজ সেরে ফেলতে পারবেন।
PG/SKD/DM
(Visitor Counter : 90
প্রধানমন্ত্রীরদপ্তর
৫০ কেজি ফ্রি স্টাইল বিভাগে সোনা জেতায় ভিনেশ ফোগতকে অভিনন্দন প্রধানমন্ত্রীর
নয়াদিল্লি, ২১ আগস্ট, ২০১৮
জাকার্তা এশিয়ান গেমসের ৫০ কেজি ফ্রি-স্টাইল বিভাগে সোনা জেতায়, ভিনেশ ফোগতকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, আরেকটি টুর্নামেন্ট, আরেকটি মেডেল। ভিনেশ ফোগতের জয়ে দেশ আনন্দিত গর্বিত। ভিনেশের পরপর জয়, আগামীদিনের খেলোয়াড়দের অনুপ্রানিত করবে বলে প্রধানমন্ত্রী তার বার্তায় উল্লেখ করেছেন।
CG/NS/…
(Visitor Counter : 46
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৯ কোটি ৮৫ লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ২ কোটি ৭৫ লক্ষের বেশি অব্যবহৃত টিকার ডোজ রয়েছে
নতুনদিল্লী, ৩রা আগস্ট,
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে, যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪৯,৮৫,৫১,৬৬০ টি টিকার ডোজ সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে ২০,৯৪,৮৯০ টি ডোজ সরবরাহ করা হবে ।
এর মধ্যে ৪৭,৫২,৪৯,৫৫৪ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৭৫,৮৮,৫৭৩ টি টিকার ডোজ আছে।
CG/CB/
(Visitor Counter : 119
রাষ্ট্রপতিরসচিবালয়
গুরু নানক জয়ন্তীর প্রাক্কালে রাষ্ট্রপতি শুভেচ্ছা
নতুন দিল্লী, ২৯ নভেম্বর, ২০২০
রাষ্ট্রপতি শ্রী রামনাথ কোবিন্দ গুরু নানক জয়ন্তীর প্রাক্কালে দেশবাসীকে শুভেচ্ছা জানিয়েছেন। এক বার্তায় রাষ্ট্রপতি বলেছেন, "গুরু নানক দেবের জন্ম বার্ষিকীর পবিত্র দিন উপলক্ষে আমি ভারত ও বিদেশে বসবাসকারী সকল নাগরিক বিশেষত শিখ সম্প্রদায়ের ভাই-বোনদের প্রতি আন্তরিক শুভেচ্ছা জানাই"।
রাষ্ট্রপতি বলেন,"গুরু নানক দেবের জীবন এবং উপদেশ সমগ্র মানবজাতির কাছে অনুপ্রেরণা স্বরূপ। তিনি মানুষকে একতা, সম্প্রতি, সৌভ্রাতৃত্ব এবং সেবার পথ দেখিয়েন। কঠোর পরিশ্রম, সততা এবং আত্মসম্মানের উপর ভিত্তি করে জীবনধারা উপলব্ধি করার জন্য তিনি একটি অর্থনৈতিক দর্শন দেখিয়েছেন।"
রাষ্ট্রপতি তাঁর বার্তায় জানান, "গুরু নানক দেব তাঁর অনুসারীদের 'এক ওঙ্কার' এর মন্ত্রটি দিয়েছিলেন, যা বর্ণ বৈষম্য ও লিঙ্গ ভিত্তিক বৈষম্য না করে সকল মানুষের সাথে সমান আচরণের প্রতি গুরুত্ব দেয়।" তাঁর 'নাম জপো, কিরাত করো ও বন্দছাকো' বার্তায় সমস্ত শিক্ষা সারমর্ম রয়েছে। রাষ্ট্রপতি বলেছেন, "আসুন আমরা তাঁর শিক্ষা কে অনুসরণ করার জন্য নিজেদের নিবেদিত করার সংকল্প করি।"